**TÁPIÓGYÖRGYE KÖZSÉG POLGÁRMESTERÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-Testület**

2014. február 03-én tartandó **nyilvános** ülésére

**14. Napirendi pont:**

1. **Tárgy:** Az Hírös Hulladékgazdálkodási Kft. tájékoztatója, és beszámolója.

Előterjesztő: Varró István polgármester

Készítette: Dr. Papp Antal jegyző

Mellékletek száma: 3 db

Tárgyalta: bizottság nem tárgyalta

Az előterjesztés elfogadásához **egy szavazás** szükséges:

1. A határozathoz **egyszerű többségi** szavazás

szükséges. (Nem név szerint!)

**Tisztelt Képviselő-testület!**

Az Hírös Hulladékgazdálkodási Kft. megküldte a 2014. évi szelektív hulladékgyűjtésről és hulladékártalmatlanításról szóló előterjesztését, az önkormányzatnak megvitatásra, melyet mellékelünk az előterjesztéshez. A beszámolót, előterjesztést a jogszabályok szerint a képviselő-testületnek meg kell tárgyalni.

A hulladékgazdálkodást 2013 január 1-től a 2012. évi CLXXXV. törvény (a hulladékról) szabályozza.

A törvény minden fontos, a hulladékgazdálkodással kapcsolatos jogot és kötelezettséget megállapít. A lent idézett, törvény által meghatározott tevékenységek kizárólag a környezetvédelmi hatóság engedélyével végezhetőek. A különböző kezelési tevékenységekre külön-külön, illetve egy engedélyben is lehet jogosultságot szerezni. Az engedély nélkül tevékenységet végzőket a hatóság bírság megfizetésére kötelezheti.

A 2013. május 29-én tárgyalta meg a képviselő-testület a Hírös Hulladékgazdálkodási Kft beszámolóját.

A Hírös Hulladékgazdálkodási Kft. jelezte részünkre, hogy a 2014. január 01-től nem minősül közszolgáltatónak. A 2013. december 02-i képviselő-testületi ülésen ezt a testület megtárgyalta. Ugyan ekkor tárgyalta meg az ÖKÓVIZ kft. ügyvezető Igazgatója Varjú Tamás Úr írásban elküldött a hulladékgazdálkodási törvény alapján megkért és részükre megadott működési engedélyüket is. A testület az ÖKÓVIZ kft. hulladék gazdálkodási engedélyét tudomásul vette. Így Tápiógyörgyén a hulladék gazdálkodási feladatokat továbbra is az ÖKÓVIZ kft. végzi.

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és az alábbi határozati javaslat elfogadására.

Tápiógyörgye, 2014. január 21.

Varró István

polgármester

Az előterjesztést törvényességi szempontból ellenőrizte:

dr. Papp Antal jegyző

**Határozati javaslat**

………./2014. (……..) a Hírös Hulladékgazdálkodási Kft. tájékoztatójáról.

*Tápiógyörgye Község Önkormányzat Képviselő-testülete Magyarország helyi önkormányzatokról szóló a 2011. évi CLXXXIX. törvény (a továbbiakban Mötv.) 13. § (1) bekezdés 19 pontja alapján – figyelemmel a Hulladékról szóló 2012. évi CLXXXV. törvény és a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Korm. rendelet (továbbiakban Díjr.) rendelkezéseire - az Alaptörvény 32. cikk (1) bekezdés b) pontjában meghatározott kapott felhatalmazás alapján az alábbi határozatot hozza:*

* + 1. *Tápiógyörgye Község Önkormányzata Képviselő-testület elfogadja Hírös Hulladékgazdálkodási Kft. tájékoztatóját a mellékletben foglaltak szerint.*
    2. *Tápiógyörgye Község Önkormányzata Képviselő-testület tudomással bír arról, a Hírös Hulladékgazdálkodási Kft. 2014. január 01-től nem minősül közszolgáltatónak.*

**Felelős:** Varró István polgármester

**Közreműködik:** Dr. Papp Antal

**Határidő:** folyamatos

**Tápiógyörgye, 2014. február 03.**

**Varró István**

**polgármester**

**A határozatról értesül:**

1. Varró István polgármester
2. Pest Megyei Kormányhivatal
3. Valamennyi képviselő helyben.
4. Hírös Hulladékgazdálkodási Kft. 6000 Kecskemét, Nagy Lajos Körút 29/B
5. Dr. Papp Antal jegyző
6. Pénzügyi Iroda
7. Irattár